Lav et referat af nedenstående tekst:

Tekst:
En mand på cirka 40 år kan se frem til en sigtelse for røveri, når Nordjyllands Politi får fat på ham. Manden gik tirsdag eftermiddag rundt i Fakta på Thulebakken i Hasseris og tog for sig af varer, uden hensigt om at betale dem. Da han ved butikkens udgang blev konfronteret af en butiksdetektiv, reagerede han ved at sparke detektiven over benet og tage flugten. - Butiksdetektiven og bestyreren af butikken løber begge to efter ham, hvorefter gerningsmanden vender sig rundt og truer de to med vold, hvis ikke de stopper jagten, fortæller vagtchef ved Nordjyllands Politi, Karsten Højrup Kristensen. Gerningsmanden forsvinder kort efter mellem nogle bygninger ved Stolpedalsparken. - Han er sluppet af sted med varer for cirka 200 kroner, siger vagtchefen. - Men fordi det udvikler sig, som det gør, forventer vi at sigte ham for røveri, når vi får fat på ham, fortsætter Karsten Højrup Kristensen. Politiet arbejder i øjeblikket med at identificere manden på overvågning fra butikken og søger derudover hjælp fra offentligheden. Manden beskrives som cirka 40 år, dansk af udseende, kraftig og iført en rød t-shirt og en mørk jakke. Har man set manden, hører politiet gerne om det på telefon 114.

Referat:
Butikstyv sparkede butiksdetektiv og flygtede, da han blev opdaget.